ماکسول مۇعادیله‌لری الکتریک مئیدانی و مغناطیس مئیدانینین نئجه تؤرنمه‌سی و تغییرینی تشریح ائدیرلر و بو مئیدانلارین الکتریک یوکو و الکتریک جریانی ایله نئجه باغلیلیقلارینی فوْرمولا سالیرلار. بو موعادیله‌لر کلاسیک الکترومغناطیس مئیدانی نظریّه‌سینین اساسی‌ و برق مهندیسلیگی‌نین تملی ساییلیرلار. ایلک دؤنه اولاراق اینگیلیسلی فیزیک عالیمی جئیمز کلارک ماکسول بو موعادیله‌لری فورمول شکلینده 1861-ده یاییملامیشدیر.